**נאנטלי** (בפינית: **Naantali**, בשוודית: **Nådendal**) היא עיירה בדרום-מערב פינלנד, הידועה כאחד ממרכזי התיירות החשובים במדינה. נכון ל-31 בינואר 2019, העירייה מונה כ-19,250 תושבים, והיא ממוקמת באזור דרום-מערב פינלנד, 14 ק"מ מערבית לטורקו.

שטחה היבשתי של העיירה הוא 311.5 קמ"ר. שטחה של זו מתפרס בעיקר על איים, אך רוב האוכלוסייה מתגוררת ביבשת. מרבית האיים מכוסים יערות ואדמות חקלאיות, ואילו היבשת מורכבת בעיקר מאזורי מגורים.

היסטוריה
--------

נאנטלי, אחת העיירות הוותיקות ביותר בפינלנד, נוסדה סביב המנזר הבריגיטיני של ימי הביניים "Valls gratiae". על זכויות ההקמה חתם המלך כריסטופר משוודיה, השליט דאז של פינלנד, בשנת 1443. המנזר זכה לזכויות סחר ולזכויות יתר, והעיירה החלה לצמוח. העיירה הפכה גם ליעד חשוב ועיקרי לעלייה לרגל.

במאה ה-16, כאשר הקתוליות פינה את מקומה לפרוטסטנטיות כדתה הרשמית של פינלנד, המנזר נסגר ופופולריות העיירה ירדה לטמיון. המצב נמשך עד אמצע המאה ה-18, אז קיבלה העיירה מכס. בשתי מאות השנים של הקיפאון הכלכלי שלפני כן התפרסמה העיירה בזכות מלאכת סריגת הגרביים האופיינית לעיר, שנעשתה מקובלת עוד מימי קדם.

העיירות מרימסקו, ריימטילה וולקווה אוחדו עם נאנטלי ב-1 בינואר 2009.

רמת ההכנסה לנפש של העיירה היא השנייה בגודלה מכל העיירות בפינלנד, והגדולה ביותר במחוז דרום-מערב פינלנד.

מקור השם
--------

השם נאנטלי לקוח מהגרסה השוודית של שם העיר, Nådendal. השם השוודי ניתן כתרגום ישיר של ה-Valls Gratiae מלטינית, ופירושו המילולי הוא "עמק החסד".

תיירות ואטרקציות
----------------

ההבדל הבולט בין האווירה העירונית לכפרית הוא אחת הסיבות לכך שהעיירה ידועה כאחד ממרכזי התיירות הפופולריים ביותר במדינה במספר רב של סקרים. גורם נוסף המשפיע על כך הוא קרבתה של העיירה לטורקו, המרכז הניהולי של האזור.

ישנן מספר נקודות עניין חשובות בעיר, כאשר העיקרית בהן היא פארק עולם המומינים באי קיילו.

מלון הספא בנאנטלי הוא הספא הגדול ביותר במדינות הנורדיות, וכנסיית האבן מימי הביניים של נאנטלי העצימה גם היא את הפופולריות של העיר כמקום תיירות, וכן העובדה כי בית הקיץ הרשמי של נשיא פינלנד, אחוזת קולטרנטה, ממוקמת על לונונמה שבנאנטלי.

נאנטלי אף מארחת את פסטיבל המוזיקה הבינלאומי בכל חודש יוני, ואת הקרנבל המסורתי של יום סליפיהד ביולי.

ענפים אחרים
-----------

בנוסף לתיירות, התעשיות העיקריות ביותר בעיר הן ייצור חשמל, זיקוק נפט, ייצור ושירותים. נמל נאנטלי הוא השלישי בגודלו בפינלנד מבחינת תנועת סחורות, והעיר היא ביתן של תחנת כוח ובית זיקוק בבעלות חברות Forum ו-Neste שבשליטת הממשלה.

ערים תאומות
-----------

הערים התאומות של נאנטלי הן:

* שוודיהשוודיה ודסטנה, שוודיה
* דנמרקדנמרק נורדפין, דנמרק
* נורווגיהנורווגיה סבלוויק, נורווגיה
* איסלנדאיסלנד וסטורביגד', איסלנד
* פוליןפולין פוצק, פולין
* רוסיהרוסיה קירובסק, רוסיה

גלריה
-----

* כנסיית נאנטאלי, אחד המונומנטים העתיקים בפינלנד.כנסיית נאנטאלי, אחד המונומנטים העתיקים בפינלנד.
* ספינת הקיטור S/S Ukkopekka.ספינת הקיטור S/S Ukkopekka.
* אחוזת קולטרנטה של נשיא פינלנד, בשנת 2006.אחוזת קולטרנטה של נשיא פינלנד, בשנת 2006.
* פארק עולם המומינים הוא אחד מפארקי השעשועים הפופולריים ביותר של צפון אירופה.פארק עולם המומינים הוא אחד מפארקי השעשועים הפופולריים ביותר של צפון אירופה.
* נוף רחוב בקיץ.נוף רחוב בקיץ.
* העיר העתיקה והנמל של נאנטאלי.העיר העתיקה והנמל של נאנטאלי.

ראו גם
------

* פארק עולם המומינים

קישורים חיצוניים
----------------

ויקישיתוף מדיה וקבצים בנושא **נאנטלי** בוויקישיתוף
* אתר האינטרנט הרשמי של נאנטלי
* נאנטלי - מידע לתיירים
* מלון ספא נאנטלי
* פארק עולם המומינים

הערות שוליים
------------

1. ↑  "Keskiaika - Suomen kaupungit keskiajalla". Katajala.net. נבדק ב-2013-12-28.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4230689-9
* MusicBrainz: b7c82474-d0cc-4663-ad59-85c6ffddbd8b
* NKC: ge707853
* VIAF: 247264159
* WorldCat (עם VIAF): 247264159

 |